laion/Wikipedia-Exotic huggingface dataset:
הרפתקאותיו של קולרגול

הרפתקאותיו של קולרגול (בצרפתית: Les Aventures de Colargol) היא סדרת טלוויזיה מונפשת צרפתית שהופקה בטכנולוגיית סטופ-מושן. הסדרה כללה 53 פרקים בני 13 דקות כל אחד. הסדרה נוצרה על ידי חברת הפקות האנימציה הצרפתית "פרוסידיס", בראשותו של אלבר בארייה. עלילת הסדרה מתמקדת בהרפתקאותיו של גור הדובים הבדיוני קולרגול שיצרה במקור סופרת הילדים הצרפתייה אולגה פוצ'ין(צר'). הסדרה שודרה במקור בין השנים 1970 עד 1974 בערוץ השני של רשת ORTF. בהפקת הסדרה היה מעורב גם האנימטור הפולני טדאוש וילקוש (פול') ואולפן האנימציה הפולני "Se-ma-for" (אנ') מלודז'. לאורך השנים פרקי הסדרה שודרו במדינות רבות באירופה, ביניהן צרפת, פולין, הולנד, גרמניה, נורווגיה, פינלנד, שווייץ, איטליה, הונגריה, אלבניה ואנגליה. הסדרה שודרה גם בקנדה, ביפן ובישראל. בישראל שודרה הסדרה באוקטובר 1977 במסגרת שידורי הטלוויזיה הלימודית. מדבבי הסדרה לעברית היו ישראל גוריון, אלי גורנשטיין, נירה רבינוביץ' וציפי שביט בתפקיד קולרגול, שגם שרה את נעימת הפתיחה. על הנוסח העברי היה אחראי אהוד מנור. "הרפתקאותיו של קולרגול", במסד הנתונים הקולנועיים IMDb (באנגלית) "הרפתקאותיו של קולרגול", במסד הנתונים הקולנועיים IMDb (באנגלית) "הרפתקאותיו של קולרגול", במסד הנתונים הקולנועיים KinoPoisk (ברוסית)
אליפות אירופה בכדורסל עד גיל 20 2024

אליפות אירופה בכדורסל עד גיל 20 לשנת 2024 נערכה בתאריכים 13–21 ביולי 2024 בגדיניה שבפולין. צרפת, האלופה המכהנת לשנת 2023 איטליה איסלנד בלגיה גרמניה טורקיה יוון ישראל ליטא מונטנגרו מקדוניה הצפונית - מקום 2 אליפות אירופה עד גיל 20 דרג ב' 2023 סלובניה סרביה ספרד פולין- המארחת צ'כיה - מקום 1 אליפות אירופה עד גיל 20 דרג ב' 2023 בסיבוב זה חולקו הקבוצות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, שהתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה). צרפת זאקרי פארין סלובניה אורבן קלאבזר צרפת נואה פנדה יוון ונגליס זוגריס צרפת זאקרי פארין בלגיה נייתן מיסייה דיו צ'כיה ג'ייקוב נקס - 18.6 נקודות למשחק בלגיה נייתן מיסייה דיו - 10.6 ריבאונדים למשחק ישראל נועם יעקב - 7.2 אסיסטים למשחק מדיה וקבצים בנושא אליפות אירופה בכדורסל עד גיל 20 2024 בוויקישיתוף אתר האינטרנט הרשמי של אליפות אירופה בכדורסל עד גיל 20 2024 (באנגלית)
ג'ון בוסמן

יוהנס יאקובוס "ג'ון" בוסמן (בהולנדית: Johannes "John" Jacobus Bosman; נולד ב-1 בפברואר 1967) הוא כדורגלן עבר הולנדי, אשר שיחק בעמדת החלוץ. לאחר פרישה ממשחק פעיל עובד כעוזר מאמן קבוצת הנוער של אייקס אמסטרדם. כאשר היה בוסמן בן 18 הצטרף לקבוצת אייאקס אמסטרדם, ואת הופעת הבכורה שלו ערך ב-20 בנובמבר 1983 בניצחון 5-2 על רודה. בוזמן גם כבש את אחד השערים במשחק. באייקס שיחק בוסמן בחוד יחד עם מרקו ואן באסטן - צמד ואן באסטן-בוסמן הוביל את אייקס לזכייה באליפות הולנד, בגביע ההולנדי (פעמיים) ובגביע אירופה למחזיקות גביע. בשנת 1987 עבר ואן באסטן למילאן ובוסמן הפך למבקיע העיקרי של אייקס. בעונת 1987/1988 הבקיע בוסמן 25 שערים והגיע למקום שני ברשימת מלכי השערים של העונה. בתום עונת 1987/1988 עזב בוסמן את אייקס וחתם במכלן הבלגית. בוסמן שיחק במדי מכלן במשך שתי עונות וזכה איתה באליפות בלגיה. לאחר מכן שב להולנד ושיחק עונה אחת עם פ.ס.וו. איינדהובן, בסיומה זכה עם הקבוצה באליפות הולנד. בתום העונה החליט מאמן איינדהובן להציב בעמדתו של בוסמן שחקן שעלה מקבוצת הנוער ובשל כך שוחרר בוסמן מהקבוצה. הוא חתם על חוזה לחמש שנים עם אנדרלכט הבלגית. במהלך חמש שנותיו באנדרלכט זכה בוסמן עם הקבוצה בשלוש אליפויות ובגביע הבלגי. בשנת 1996 שב בוסמן להולנד, הוא שיחק 3 שנים בשורות טוונטה. בעונה הראשונה שלו עם הקבוצה הצליח להביא אותה אל המקום השלישי בליגה. אך בהמשך לא בלט במיוחד. בשנת 1999 עבר לקבוצת א.ז. אלקמאר. בשנת 2002 פרש ממשחק פעיל. בוסמן שיחק את משחקו הראשון במדי נבחרת הולנד ב־14 במאי 1986. היה זה משחק ידידות עם נבחרת מערב גרמניה. את שערו הראשון במדי הנבחרת הבקיע ב־21 בספטמבר 1986 במשחק מול נבחרת קפריסין. ב־28 באוקטובר 1987, במהלך משחק נוסף נגד קפריסין, הבקיע בוסמן חמישה שערים. בוסמן נכלל בסגל נבחרת הולנד ליורו 1988. בוסמן השתתף במשחק הראשון בשלב הבתים מול נבחרת ברית המועצות. הולנדים הפסידו במשחק ומאמן הנבחרת רינוס מיכלס שיבץ במשחקים הבאים את ואן באסטן במקומו של בוסמן בשאר המשחקים בטורניר. בוסמן נכנס כמחליף במשחק מול אירלנד בשלב הבתים. הוא לא שותף במשחק חצי הגמר והגמר, בו ניצחה הולנד את ברית המועצות וזכת לראשונה ביורו. בוסמן המשיך לשחק במדי הנבחרת עד לשנת 1997. הוא זומן לסגל הנבחרת למונדיאל 1994, אך לא שותף באף אחד ממשחקי הנבחרת בתחרות. אליפות אירופה: 1988. גביע אירופה למחזיקות גביע: 1986/1987. אליפות הולנד (2): 1984/1985, 1990/1991. הגביע ההולנדי (2): 1985/1986, 1986/1987 אליפות בלגיה (4): 1988/1989, 1993/1994,1992/1993, 1994/1995 הגביע הבלגי: 1993/1994 מדיה וקבצים בנושא ג'ון בוסמן בוויקישיתוף ג'ון בוסמן, באתר Transfermarkt ג'ון בוסמן, באתר Soccerway ג'ון בוסמן, באתר WorldFootball.net ג'ון בוסמן, באתר National Football Teams ג'ון בוסמן, באתר FootballDatabase.eu פרופיל המאמן, באתר Transfermarkt
גדי הדר

גדי הדר הוא שחקן כדורמים מקצועי, קפטן נבחרת ישראל בכדורמים וקפטן נבחרת ישראל לנוער. הדר שיחק בצעירותו בהפועל גבעת חיים. לאחר מכן עבר לאוניברסיטת דרום קליפורניה (USC), שם שיחק כשלוש שנים, וזכה באליפות המכללות. בכך היה לישראלי היחיד שעשה זאת. לאחר כמה שנים בארצות הברית חזר לישראל, ושיחק במשך שנה בהפועל קריית טבעון. לאחר מכן עבר לאס"א תל אביב, שם שיחק כשש שנים. משם עבר לגרמניה ושיחק בקבוצת ssv esslingen, ולאחר מכן עבר להפועל "פלרם" גוש זבולון, שם סיים בגיל 41 קריירה עטורת תארים והצלחות. 8 אליפויות מדינה 8 גביעי מדינה שלוש אליפויות בקבוצות שונות אודות גדי הדר, באתר "גדי הדר - סדנאות כדור מים" שירי אלג'ם, ‏זה הסוף: גדי הדר פרש מכדורמים בגיל 41, באתר ערוץ הספורט, 26 באוקטובר 2021
אקסל וילהלמסון יוהנסן

אקסל וילהלמסון יוהנסן (נולד ב-8 בנובמבר 1972) הוא עורך דין ופוליטיקאי פארואי מהמפלגה הסוציאל-דמוקרטית (אנ'), וראש הממשלה הנוכחי של איי פארו (אנ'). בעבר כיהן כראש הממשלה מ-2015 עד 2019. יוהנסן הוא כדורגלן לשעבר. בבחירות הכלליות של פארו ב-2008, היה יוהנסן היה הנציג הראשון של המפלגה ללגטינג (אנ'), (הפרלמנט הפארואי). הוא הפך לשר הבריאות ב-16 ביולי 2009, כאשר ג'ון יוהנסן (אנ') דחה את תפקיד השר, לאחר שהנס פאולי סטרום פרש מתפקידו. הוא התפטר מתפקיד שר הבריאות, ומונה לשר האוצר ב-21 בפברואר 2011, ובמקביל נבחר לנשיא המפלגה הסוציאל-דמוקרטית ב-5 במרץ 2011. ב-6 באפריל של אותה שנה מונה יוהנסן לתפקיד סגן ראש הממשלה. המשימה העיקרית שלו כנשיא המפלגה הסוציאל-דמוקרטית הייתה לגרום למפלגה לצבור כוח ציבורי לקראת הבחירות הקרובות ללוגטינג. ב-14 בנובמבר 2011 הוקם קבינט (אנ') חדש, אך המפלגה הסוציאל-דמוקרטית לא הייתה חלק מהקבינט החדש. לאחר מכן הפך אקסל יוהנסן ליושב ראש המפלגה הסוציאל-דמוקרטית בלוגטינג. בבחירות הכלליות בפארו ב-1 בספטמבר 2015 זכתה מפלגתו של יוהנסן עם 25.1% מהקולות והוא נבחר לראש ממשלה. יוהנסן עצמו קיבל 2405 קולות אישיים שהיו שיא פארואי חדש. הוא שבר את השיא של קאג' ליאו הולם יוהנסן מ-2011 שעמד על 1967 קולות אישיים. בבחירות הכלליות של פארו ב-2022 הוא נבחר מחדש לראשות הממשלה. יוהנסן היה כדורגלן במועדון קלאקסוויק, בעיקר כחלוץ. למרות שלא תמיד בהרכב הפותח, הוא תרם את חלקו למועדון, שכן קלאקסוויק זכתה באליפות ליגה העל הפארואית ב-1991 ובגביע המדינה ב-1994 (יוהנסן נכנס כמחליף בניצחון 1–2 בגמר נגד B71 Sandoy). יוהנסן היה גם אצן מקצועי, והיה אלוף המדינה בריצת 100 מטר ב-1994. יוהנסן הוא בעל תואר שני במשפטים מאוניברסיטת קופנהגן ב-2004, ועבד כעורך דין בטורשאבן מ-2007 עד שהפך לפוליטיקאי פעיל. הוא לשעבר נשיא מועדון ספורט קלאקסוויק, שם שיחק כדורגל בצעירותו. הוא נשוי לקטרין אפול, ויש לו איתה שלושה ילדים. יוהנסן הוא בנו של וילהלם יוהנסן, פוליטיקאי פארואי לשעבר, ודודו של בייניר יוהנסן, פוליטיקאי המייצג את מפלגת העם. מדיה וקבצים בנושא אקסל וילהלמסון יוהנסן בוויקישיתוף אקסל וילהלמסון יוהנסן, ברשת החברתית פייסבוק From the history of the Social Democratic Party of the Faroe Islands (באנגלית) Indberetning nr. 2 / 2011, ‏14 במרץ 2011 (בדנית) אינגי סמואלסן, Aksel tók øll met, ‏2 בספטמבר 2015 (בדנית) Aksel V. Johannesen (בפארואזית)
אשכולות – פורום מרכזי סיור ותודעה ישראלית

אשכולות – פורום מרכזי סיור ותודעה ישראלית (בעבר נקרא "איגוד המדרשות ליהדות וללימודי ארץ ישראל") הוא ארגון המאגד בתוכו כ-30 מרכזי סיור ותודעה ישראלית, המרכזים פרושים בכל רחבי הארץ- מרמת הגולן בצפון ועד אילת בדרום. הארגון הוקם בשנת 1983. המרכזים הוקמו בראשית שנות השמונים ועוסקים בשני תחומים: מרכזי סיור ולימוד: הדרכת טיולים ברחבי הארץ, כך שכל מרכז סיור מתמקד באזורים הסמוכים לו. במרכזים מדריכים רכזי הדרכה, מדריכים בוגרים ובנות שירות לאומי. כולם בעלי תעודת "תו התקן" של מנהלת הטיולים במשרד החינוך. מרכזי תודעה ישראלית: העברה של סדנאות וסמינריונים בנושאים של זהות ישראלית, יהודית, דת ומדע, שואה, דתיים וחילוניים, חקלאות וציונות, יחסים שבינו לבינה ונושאים אקטואליים אחרים המעסיקים את בני הנוער והחברה הישראלית. אשכולות נמצא בשיתוף ופיקוח במשרד החינוך ומהווה עמותת-גג של המרכזים. הארגון אחראי על הכשרתם של המדריכים ובנות השירות הלאומי ומעביר השתלמויות מקצועיות במהלך השנה. הארגון מכשיר בכל שנה עשרות מדריכי טיולים, מעביר קורסי הדרכה, רענוני עזרה ראשונה וביטחון, קמפוסים אזורים והשתלמויות ידע. הארגון מעביר לציבור הרחב סיורים ללא עלות בחגים-פסח וסוכות במסגרת פרויקט "סוכות/פסח ישראלי באשכולות". לקראת יום הזיכרון מתקיים פרויקט "בזכותם", סיורים ללא עלות בבתי קברות צבאיים בכל רחבי הארץ. בשנת 2014 החליף איגוד המדרשות את שמו ל"אשכולות - פורום מרכזי סיור ותודעה ישראלית". יו"ר אשכולות הוא ינון ברוכים ומנכ"ל אשכולות הוא אדיר וישנייה. מרכז סיור ולימוד קשת יהונתן מדרשת הגולן - חיספין מרכז סיור ולימוד אורות הגליל - חצור מרכז סיור ולימוד ראש פינה מרכז סיור ולימוד גליל - עכו מרכז סיור ולימוד בשבילנו - זכרון יעקב מרכז סיור ולימוד שומרון מרכז סיור ולימוד הרי גופנא בשבילוד - מרכז סיור ותודעה ישראלית ציוני דרך - מרכז סיור ולימוד מזכרת בתיה בית ספר שדה שער הגיא מדרשת ראשית ירושלים עיר דוד - ירושלים הקדומה מדרשת חברון מדרשת הדרום מרכז סיור ולימוד סוסיא מרכז סיור ולימוד בית מוריה - באר שבע מדרשת ביחד - ירוחם מרכז סיור ולימוד אל ארצי - אילת מדרשת מעלה חבר מדרשת עפרה מדרשת רמות שפירא מדרשת ליברמן-פעימה מרכז שם עולם מדרשת התורה והארץ מדרשת ידע המקדש מדרשת עמיעד-גשר מדרשת נצרים מדרשת מעינותייך מחנה משותף אתר האינטרנט הרשמי של אשכולות – פורום מרכזי סיור ותודעה ישראלית אשכולות – פורום מרכזי סיור ותודעה ישראלית, ברשת החברתית פייסבוק
שלמה רוזמרין

שלמה (רוזה) רוזמרין (נולד ב-17 בפברואר 1951) הוא רקדן וכוריאוגרף ישראלי שביים כוריאוגרפיה לסרטים ישראלים בהם שלאגר, תוכנית הטלוויזיה עוד להיט והצגות תיאטרון רבות. רוזמרין שירת בלהקה הצבאית צוות הווי סדנאי השריון. הוא רקד והשתתף בסרטי הקולנוע קזבלן, קוני למל בתל אביב ואי לייק מייק. רקד בלהקות המחול "בת-דור" ; "בת-שבע" ו"ג'ז פלוס". ניהל והדריך את להקת המחול הייצוגית "שלום" שהקים גברי לוי והיה לחברו הטוב. היה כוריאוגרף התוכנית "עוד להיט" מיום היווסדה שם יצר את הכוריאוגרפיה לאות הפתיחה וקטעי המעבר ועד להחלפתה בתוכנית "להיט בראש" שגם שם שימש כוריאוגרף הבית של התוכנית. רוזמרין יצר את הבימוי והכוריאוגרפיה ללהיטי תחרות האירוויזיון בהם "אבניבי" של יזהר כהן, הורה של אבי טולדנו וחי של עפרה חזה. הוא ביים גם את הכוריאוגרפיה לשיר "לעולם בעקבות השמש" שביצעה שרי. הוא יצר כוריאוגרפיות לסרטים בהם שלאגר שכתב אסי דיין ובו הופיעו הגשש החיוור, צביקה פיק ועופרה חזה ופנטסיה על נושא רומנטי של חנוך לוין בשנת 1977. עבד והפיק קטעי תנועה וריקוד למחזות זמר, מופעי בידור והצגות תיאטרון רבות בתיאטרון הבימה, הקאמרי, החאן, ותיאטרון באר שבע. בין הצגות אלו יוסף וכתונת הפסים המשגעת. מנהל מטכני ומפיק של להקת המחול הייצוגית "שלום" בהנהלתו של הכוריאוגרף גברי לוי. הוא מורה למחול בסגנון ג'אז למעלה מ־35 שנה ועבד מאז בקבוצות מחול שונות בהם להקת "ותיקי צוותא יזרעאל" ועוד. רוזמרין נשוי לדינה ואב לבת. מתגורר בפתח תקווה. שלמה רוזמרין, במיזם "אישים" לתיעוד היצירה הישראלית שלמה רוזמרין, במסד הנתונים הקולנועיים IMDb (באנגלית) שלמה רוזמרין, באתר "אידיבי", מאגר הידע העברי לקולנוע ישראלי ועולמי שלמה רוזמרין באתר ארכיון הבימה שלמה רוזמרין באתר ספר הקולנוע הישראלי טל סרוסי, געגועים לגברי: "החודש האחרון היה קשה, הוא פשוט גסס מול העיניים שלנו", "מלאבס" - פתח תקווה וראש העין, 10 בינואר 2020 מודעה, עמוד 12, מעריב, 13 בפברואר 1978 מודעה, יוסף וכתונת הפסים המשגעת, מעריב, 18 ביולי 1984
Metallic Attack: The Ultimate Tribute

Metallic Attack: The Ultimate Tribute (מאנגלית: "התקפה מטאלית: המחווה האולטימטיבית") הוא אלבום מחווה מאת אמנים שונים לחמשת אלבומי האולפן הראשונים של להקת הת'ראש מטאל מטאליקה, אשר יצא לאור ב-3 באוגוסט 2004. גרסת הכיסוי של להקת ההבי מטאל מוטורהד לשיר "Whiplash" המופיעה באלבום זכתה בפרס גראמי עבור ביצוע המטאל הטוב ביותר לשנת 2005. Metallica: The Ultimate Tribute Album - Variou... | AllMusic (באנגלית), נבדק ב-2024-07-16
אלכסנדר ליטווק

אלכסנדר ליטווק (ברוסית: Александр Григорьевич Литвак‏; נולד ב-17 בנובמבר 1940, מוסקבה) הוא פיזיקאי רוסי ממוצא יהודי. הוא מתמחה בתחום חקר פלסמה. ליטווק בעל מדד הירש 31. אלכסנדר ליטווק נולד בשנת 1940 במוסקבה למשפחה יהודית. בהמשך המשפחה עברה לגורקי בה אלכסנדר למד בבית ספר. לאחר סיום בית ספר אלכסנדר ליטווק למד באוניברסיטת גורקי אותה סיים בשנת 1962 עם התמחות ברדיופיזיקה. הוא המשיך ללימודי תואר שלישי אותם סיים בשנת 1967. לאחר קבלת התואר ליטווק עבד במכון לחקר רדיופיזיקה. בשנת 1977 הוא סיים עבודת פוסט-דוקטורט. באותה שנה בעיר הוקם מכון לפיזיקה שימושית של אקדמיה למדעים של ברית המועצות וליטווק החל לנהל מעבדה במכון החדש. ליטווק התקדם ובשנים 2003אלכסנדר ליטווק נולד בשנת 1940 במוסקבה למשפחה יהודית. בהמשך המשפחה עברה לגורקי בה אלכסנדר למד בבית ספר. לאחר סיום בית ספר אלכסנדר ליטווק למד באוניברסיטת גורקי אותה סיים בשנת 1962 עם התמחות ברדיופיזיקה. הוא המשיך ללימודי תואר שלישי אותם סיים בשנת 1967. לאחר קבלת התואר ליטווק עבד במכון לחקר רדיופיזיקה. בשנת 1977 הוא סיים עבודת פוסט-דוקטורט. באותה שנה בעיר הוקם מכון לפיזיקה שימושית של אקדמיה למדעים של ברית המועצות וליטווק החל לנהל מעבדה במכון החדש. ליטווק התקדם ובשנים 2003–2015 היה מנהל מכון לפיזיקה שימושית ומשנת 2015 מכהן כראש מדעי. במקביל לעבודה במכון ליטווק היה מלמד באוניברסיטה. החל משנת 1978 הוא כיהן בדרגת פרופסור. בשנת 1991 הוא מונה לדקאן הפקולטה וכיהן בתפקיד זה עד לשנת 2006. בשנת 2006 ליטווק התקבל כחבר בפעול באקדמיה רוסית למדעים. אלכסנדר ליטווק מומחה בתחומים שונים של חקר פלסמה. בין היתר הוא חקר התפשטות גלים בפלסמה, חימום פלסמה בעזרת גלים אלקטרו-מגנטיים וייצור מקורות גלים קצרים בעלי הספק גבוה. ליטווק הדריך כ-20 עבודות תואר שלישי ופוסט-דוקטורט. על פעילותו המדעים בשנת 1987 הוענק לו פרס ברית המועצות. בהמשך הוא קיבל פרסים ועיטורים נוספים. 2015 היה מנהל מכון לפיזיקה שימושית ומשנת 2015 מכהן כראש מדעי. במקביל לעבודה במכון ליטווק היה מלמד באוניברסיטה. החל משנת 1978 הוא כיהן בדרגת פרופסור. בשנת 1991 הוא מונה לדקאן הפקולטה וכיהן בתפקיד זה עד לשנת 2006. בשנת 2006 ליטווק התקבל כחבר בפעול באקדמיה רוסית למדעים. אלכסנדר ליטווק מומחה בתחומים שונים של חקר פלסמה. בין היתר הוא חקר התפשטות גלים בפלסמה, חימום פלסמה בעזרת גלים אלקטרו-מגנטיים וייצור מקורות גלים קצרים בעלי הספק גבוה. ליטווק הדריך כ-20 עבודות תואר שלישי ופוסט-דוקטורט. על פעילותו המדעים בשנת 1987 הוענק לו פרס ברית המועצות. בהמשך הוא קיבל פרסים ועיטורים נוספים. מדיה וקבצים בנושא אלכסנדר ליטווק בוויקישיתוף ביוגרפיה (ברוסית)
אלכסנדר סרגייב

אלכסנדר סרגייב (ברוסית: Александр Михайлович Сергеев‏; נולד ב-2 באוגוסט 1955, בוטורלינו, מחוז ניז'ני נובגורוד) הוא פיזיקאי רוסי . הוא מתמחה בתחום חקר פלסמה. בשנים 2017-2022 סרגייב כיהן כנשיא של האקדמיה הרוסית למדעים. אלכסנדר סרגייב נולד בשנת 1955 ביישוב בוטורלינו שבמחוז ניז'ני נובגורוד. אביו היה עובד פרקליטות. לאחר סיום בית ספר אלכסנדר סרגייב למד באוניברסיטת גורקי אותה סיים בשנת 1977 עם התמחות ברדיופיזיקה. סרגייב החל לעבוד במכון לפיזיקה שימושית של אקדמיה למדעים של ברית המועצות. בשנת 1982 הוא סיים לימודי תואר שלישי. בשנת 1991 סרגייב מונה למנהל מעבדה לתופעות מהירות במיוחד. בשנת 2000 הוא סיים עבודת פוסט-דוקטורט. בשנת 2001 סרגייב מונה לסגן מנהל המכון ובשנת 2015 מונה למנהל המכון. במהלך כהונתו המכון התרחב וסופחו אליו מוסדות מחקר אחרים שהיו בניז'ני נובגורוד. בשנת 2003 סרגייב נבחר לחבר בהתכתבות של האקדמיה הרוסית למדעים. בשנת 2013 סרגייב התנגד לרפורמה של אקדמיה שמתגבשת והיה בין דורשי שינויים ברפורמה. בשנת 2016 סרגייב התקבל כחבר בפעול באקדמיה הרוסית ובשנת 2017 נבחר לנשיא האקדמיה ל-5 שנים. בשנת 2022 זמן קצר לפני הבחירות החדשות הוא הוריד את מעמדותו בגלל לחץ מצד השלטונות. החל משנת 2022 סרגייב מכהן כמנהל מרכז לאומי למתמטיקה ופיזיקה בעיר סארוב. במקביל לעבודה במכון סרגייב היה מלמד באוניברסיטה, החל משנת 1991 הוא כיהן בדרגת פרופסור. סרגייב היה מדריך של 19 עבודות תואר שלישי ו-7 עבודות פוסט-דוקטורט. אלכסנדר סרגייב מומחה בתחומים שונים של חקר פלסמה ולייזרים. ביחד עם יפים חזנוב הוא היה שותף לפרויקט בניית לייזר בעל הספק הגדול בעולם. פרויקט אושר אך בסופו של דבר לא מומש. על פעילותו המדעים בשנת 1999 הוענק לסרגייב פרס ברית המועצות. בהמשך הוא קיבל פרסים ועיטורים נוספים. מדיה וקבצים בנושא אלכסנדר סרגייב בוויקישיתוף ביוגרפיה (ברוסית) סרגייב הוריד את מועמדותו לכהונה שנייה
16 (אלבום)

16 הוא אלבום הבכורה של המוזיקאי והראפר הישראלי רון חיון, שיצא לאור ב-30 ביוני 2024. מילות השירים נכתבו על ידי חיון, וההפקה נוהלה על ידי יובל ניאזוב, המוכר כדודא ממבוא הדודאים. האלבום כולל את הלהיטים "דיסטנס", "באלגן", "מינוס חייל", ו"הילה" המארח את ליעד מאיר. אורחים נוספים הם דודא, זיו שביט ומנהלו האישי של חיון, שגיא דהן מתארח בשיר האחרון באלבום. 16, לשמיעה באתר יוטיוב 16, לשמיעה בשירות המוזיקה Spotify 16, מילים ופרשונים באתר Genius ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אלברטו איגלסיאס

אלברטו איגלסיאס פרננדס-ברידי (ספרדית: Alberto Iglesias Fernández-Berridi; נולד ב-21 באוקטובר 1955) הוא מלחין ספרדי. איגלסיאס נולד בעיר סן סבסטיאן שבספרד. הוא התמחה בנגינה בפסנתר באקדמיה למוזיקה בסן סבסטיאן וכן בפריז. איגלסיאס מוכר כמלחין פורה. הוא הלחין מוזיקה למספר סרטים (רובם סרטיו של פדרו אלמודובר, בהם "הכל אודות אמא", "דבר אליה", "חינוך רע", "לחזור", "חיבוקים שבורים" ו"הקול האנושי", וכן הסרט "רודף העפיפונים"), ועל מוזיקה זו איגלסיאס גרף שבעה פרסי גויה וכן מועמדות אחת לפרס אוסקר. איגלסיאס הלחין וכתב את הפסקול לסרטו האפי-היסטורי של רידלי סקוט "אקסודוס: אלים ומלכים" שיצא בדצמבר 2014. מדיה וקבצים בנושא אלברטו איגלסיאס בוויקישיתוף אתר האינטרנט הרשמי של אלברטו איגלסיאס אלברטו איגלסיאס, במסד הנתונים הקולנועיים IMDb (באנגלית) אלברטו איגלסיאס, באתר AllMovie (באנגלית) אלברטו איגלסיאס, באתר Box Office Mojo (באנגלית) אלברטו איגלסיאס, במסד הנתונים הקולנועיים KinoPoisk (ברוסית) אלברטו איגלסיאס, באתר אפל מיוזיק (באנגלית) אלברטו איגלסיאס, באתר ספוטיפיי אלברטו איגלסיאס, באתר AllMusic (באנגלית) אלברטו איגלסיאס, באתר MusicBrainz (באנגלית) אלברטו איגלסיאס, באתר Discogs (באנגלית) אלברטו איגלסיאס, באתר Songkick (באנגלית) אלברטו איגלסיאס, באתר בילבורד (באנגלית) Cine español y música: Alberto Iglesias (בספרדית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
וניאמין לויץ'

וניאמין לויץ' (ברוסית: Вениамин Григорьевич Левич‏; 30 במרץ 1917) - 19 בינואר 1987) היה פיזיקאי סובייטי-אמריקאי ממוצא יהודי. הוא היה מומחה באלקטרוכימיה והידרודינמיקה. וניאמין לויץ' נולד בשנת 1917 בחרקיב (אז בתחומי האימפריה הרוסית כיום באוקראינה) למשפחה יהודית. בשנת 1937 לויץ' סיים לימודים באוניברסיטת חרקוב. בהמשך הוא עבר למוסקבה בה סיים לימודי תואר שלישי. בשנת 1940 לויץ' התחיל לעבוד במכון לכימיה פיזיקלית של אקדמיה למדעים של ברית המועצות. בהמלצת אלכסנדר פרומקין, איגור קורצ'טוב שיתף את לויץ' בפעילות ליצירת פצצה גרעינית. בשנת 1955 לויץ' מונה לראש קתדרה באוניברסיטה הלאומית למחקר גרעיני. במקביל משנת 1957 הוא היה מנהל מחלקה במכון לאלקטרוכימיה של האקדמיה. בשנת 1958 לויץ' נבחר כחבר בהתכתבות באקדמיה למדעים של ברית המועצות. בהמלצת מסטיסלב קלדיש באוניברסיטת מוסקבה נפתחה קתדרה למכניקה כימית ולויץ' מונה למנהל הקתדרה החדשה. בשנת 1972 לויץ' ביקש מהשלטונות אישור לעזוב את ברית המועצות ולעלות לישראל. הוא קיבל סירוב שנומק על ידי כך שהוא בעל ידע רגיש בתחום גרעין ופוטר מעבודה. לויץ' הצטרף לתנועת הדיסידנטים וארגן סמינר למדענים שפוטרו מעבודתם בעקבות בקשה לעזוב את ברית המועצות. בשנת 1978 לפי בקשה אישית של אדוארד קנדי לויץ' קיבל אישור לעזוב את גבולות המדינה. בשנת 1978 לויץ' הגיע לישראל ונקלט באוניברסיטת תל אביב. בשנת 1979 הוא קיבל הזמנה מאוניברסיטת ניו יורק. באוניברסיטה זה הוא כיהן כפרופסור והקים מכון להידרודינמיקה. לויץ' נפטר בשנת 1987 בניו ג'רזי, ארצות הברית. ביוגרפיה (ברוסית) ביוגרפיה (באנגלית)
פאוליני

פאוליני הוא שם משפחה איטלקי. האם התכוונתם ל... ג'סמין פאוליני – שחקנית טניס מקצוענית מאיטליה כריסטופר פאוליני – סופר אמריקאי לוקה פאוליני – רוכב אופני כביש איטלקי פאוליני (מוזיקאית) (אנ') (ילידת 1982) – מוזיקאית פיג'ית-אוסטרלית
זורן (פירושונים)

האם התכוונתם ל... זורן – נהר בצרפת אישים: ג'ון זורן – מוזיקאי יהודי-אמריקאי טרישה זורן – שחיינית אמריקאית זור צורן
הגביע הרוסי בכדורגל 2024/2025

הגביע הרוסי בכדורגל 2024/2025 (ברוסית: Кубок России по футболу 2024/2025) הוא תחרות עבור מועדוני כדורגל רוסים בניהול התאחדות הכדורגל הרוסית. זהו טורניר כדורגל, שמשוחק בשיטת נוק-אאוט, בניהול התאחדות הכדורגל הרוסית. למחזיקת הגביע תהיה הזכות להתמודד מול אלופת רוסיה 2024/2025 (במקרה של דאבל, זו תהיה סגנית האלופה) במשחק הסופר קאפ הרוסי. טורניר הכדורגל מתקיים על פי שיטת הנוקאאוט, החל משלב 1/256 (מסלול האזורים). זו עונה שלישית ברציפות, שהגביע כולל את "מסלול ליגת העל" ואת "נתיב האזורים", כאשר גם קבוצות המודחות מ"מסלול ליגת העל" מגיעות לשלב הפלייאוף. המנצחות בגמר של שני המסלולים נפגשים במשחק הגמר הגדול. נותנת החסות הראשית של הטורניר היא חברת ההימורים Fonbet, שחתומה על הסכם חסות מאז עונת 2022/2023. ליגת העל (RPL): 16 מועדונים; הליגה הראשונה (PL): 18 מועדונים (קבוצות בת אינן משתתפות); ליגה A של הליגה השנייה: 42 מועדונים (ללא קבוצות בת); ליגה B של הליגה השנייה: 18 מועדונים (ללא קבוצות בת); קבוצות חובבניות 13 מועדונים סך הכל – 107 מועדונים. הגביע הרוסי בכדורגל, premierliga.ru. Бюро исполкома РФС утвердило календарь на сезон 2024/25 Стала известна дата начала сезона-2024/25 в РПЛ и Кубке России Путь РПЛ FONBET Кубка России 2024/25 начнётся московским дерби
יחסי ארגנטינה – הרשות הפלסטינית

יחסי ארגנטינה – הרשות הפלסטינית הם היחסים הבילטרליים בין ארגנטינה לרשות הפלסטינית שקיימים מאז שנת 1982. ישנה קהילה פלסטינית קטנה בארגנטינה, כחלק מהקהילה הערבית הגדולה יותר. ב-6 בדצמבר 2010, הכירה ממשלת ארגנטינה רשמית במדינת פלסטין כ"חופשית ועצמאית", "בתוך הגבולות הקיימים בשנת 1967". שגרירות ארגנטינה ברשות הפלסטינית נפתחה ב-15 בנובמבר 1999. בשנת 1947 נמנעה ארגנטינה בהצבעה על תוכנית החלוקה של האו"ם. בדצמבר 1976 תמך שגריר ארגנטינה באו"ם קרלוס אורטיז דה רוזס בשתי החלטות: אחת שגינתה את מדיניות הכיבוש הישראלית בשטחים, והשנייה הכירה באש"ף כ"שחקן חיוני למימוש הסכם הוגן ועמיד באזור". בשנת 1982 גינתה ארגנטינה את התוקפנות הישראלית במלחמת לבנון הראשונה ואת טבח סברה ושתילה. במקביל, המדינות הערביות הביעו תמיכה דיפלומטית בארגנטינה בתביעתה על איי מלווינס. בשנת 1995 העניקה ארגנטינה הכרה לרשות הפלסטינית. בשנת 2008 פתחה ארגנטינה נציגות דיפלומטית ברמאללה. בשנת 2011 הצביעה ארגנטינה בעד הצטרפות הרשות הפלסטינית לאונסק"ו כחברה מלאה, ובפני העצרת הכללית של האו"ם, כריסטינה פרננדס דה קירשנר ביקשה לאשר את הרשות הפלסטינית כחברה מלאה באו"ם. במאי 2024 הצביעה ממשלתו של הנשיא חאבייר מיליי נגד ההכרה במדינה פלסטינית באו"ם. ההצבעה תאמה את השינוי הפרו-ישראלי של המדינה במדיניות החוץ שלה. ביולי 2024 הכריזה ארגנטינה על חמאס כארגון טרור והורתה על הקפאת נכסיו הפיננסיים. ההכרזה נעשתה על ידי משרדו של הנשיא חאבייר מיליי, שהזכיר בנימוקיו את הטבח שביצע הארגון ב-7 באוקטובר ואת קשריו ההדוקים עם איראן, אשר מואשמת בפיגוע בבניין הקהילה היהודית ובפיגוע בשגרירות ישראל. "Argentina recognizes Palestine statehood". CBC News. 2010-12-06. ארכיון מ-2023-03-14. "Entrevista al Embajador palestino Suhail Hani Daher Akel: 'El palestino es el Holocausto más largo de la humanidad'". "Document - Gale Academic OneFile". Balloffet, Lily Pearl (16 ביוני 2020). Argentina in the Global Middle East. ISBN 9781503613027. {{cite book}}: (עזרה) "How Unesco countries voted on Palestinian membership". TheGuardian.com. בנובמבר 2011. {{cite web}}: (עזרה) Massoud, Adla (10 במאי 2024). "Which nine countries voted against Palestine's UN membership?". The National (באנגלית). {{cite news}}: (עזרה) ארגנטינה הכריזה על חמאס כארגון טרור: "מיישרים קו עם הציוויליזציה המערבית", באתר ynet, 13 ביולי 2024
גביע ה-NBA 2024

גביע ה-NBA‏ 2024 (באנגלית: 2024 NBA Cup), שנקרא מטעמי חסות מסחרית גביע ה-NBA של אמירטס (באנגלית: Emirates NBA Cup) הוא טורניר גביע ה-NBA השני, שצפוי להתקיים בין 12 בנובמבר ל-17 בדצמבר 2024. הטורניר, שנקרא לראשונה בשם זה, נערך באמצע עונת 2024/2025, בהשתתפות כל 30 קבוצות הליגה. הטורניר יתקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת 2023/2024. בשלב הבתים, שייערך בין 12 בנובמבר ל-3 בדצמבר, כל קבוצה תשחק משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי, ובאותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר. שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן בין 4 ל-5 בדצמבר. המנצחות יעפילו לפיינל פור, שישוחק בטי מובייל ארנה בלאס וגאס, נבדה, ב-7 (חצאי הגמר) ו-9 (הגמר) בדצמבר. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט. MVP של הטורניר - Emirates NBA Cup: Rules, format and how it works, באתר ה-NBA (באנגלית) Emirates NBA Cup: Rules, format and how it works, NBA